Μάρω Δούκα

Η Μάρω Δούκα είναι σύγχρονη Ελληνίδα πεζογράφος.

Βιογραφία 
Γεννήθηκε το 1947 στα Χανιά και από το 1966 είναι μόνιμη κάτοικος της Αθήνας. Είναι απόφοιτος του Ιστορικού και Αρχαιολογικού Τμήματος της Φιλοσοφικής σχολής του Πανεπιστημίου Αθηνών.

Η Μάρω Δούκα έχει τιμηθεί με το «Βραβείο Νίκος Καζαντζάκης» του Δήμου Ηρακλείου Κρήτης για το συγγραφικό έργο της Η αρχαία σκουριά. Επίσης έλαβε το Β΄ Κρατικό Βραβείο για το μυθιστόρημά της Πλωτή πόλη (1983). Για το μυθιστόρημά της Αθώοι και φταίχτες τιμήθηκε με το Βραβείο Πεζογραφίας «Κώστα Ουράνη» της Ακαδημίας Αθηνών και με το Βραβείο Balkanika (2005).

Πολλά από τα διηγήματα και μυθιστορήματα της Μ. Δούκα έχουν μεταφραστεί σε άλλες ευρωπαϊκές γλώσσες.

Είναι ιδρυτικό μέλος της Ελληνικής Εταιρείας Συγγραφέων. Στις αυτοδιοικητικές εκλογές του 2014, εξελέγη δημοτικός σύμβουλος Αθηναίων με τη παράταξη Ανοιχτή Πόλη, του Γαβριήλ Σακελλαρίδη, με υποστήριξη από τον ΣΥΡΙΖΑ.

Εργογραφία 
Ανήκει στη λεγόμενη γενιά του '70, η οποία αναφέρεται σε συγγραφείς που άρχισαν να γράφουν τη δεκαετία του 1970. Το πρώτο της βιβλίο Η πηγάδα, γράφτηκε κατά τη διάρκεια που ήταν φυλακισμένη από το δικτατορικό καθεστώς, και η έκδοση του έγινε λίγους μήνες μετά τη Μεταπολίτευση. Μερικά από τα έργα της είναι:
1974: Η πηγαδα, κάτι άνθρωποι, νουβέλες (εκδ. Κέδρος 1974, Πατάκης 2009)
1975: Πού 'ναι τα φτερά;, νουβέλα (Κέδρος 1975, Πατάκης 2009)
1976: Καρε Φιξ, διηγήματα (Κέδρος 1976, Πατάκης 2007)
1979: Η αρχαία σκουριά (μυθιστόρημα), μυθιστόρημα (Κέδρος 1979, Πατάκης 2008)
1983: Η Πλωτή Πόλη, μυθιστόρημα (Κέδρος 1983, Πατάκης 2007)
1987: Οι λεύκες ασάλευτες, μυθιστόρημα (Κέδρος 1987, Πατάκης 2008)
1990: Εις τον πάτον της εικόνας, μυθιστόρημα (Κέδρος 1990, Πατάκης 2006)
1992: Ο πεζογράφος και το πιθάρι του, κείμενα (Καστανιώτης 1992)
1995: Ένας σκούφος από πορφύρα, μυθιστόρημα (Κέδρος 1995, Πατάκης 2007)
1999: Ουράνια μηχανική, μυθιστόρημα (Κέδρος 1999, Πατάκης 2009)
2000: Άρωμα βιβλίου, λογοτεχνικά κείμενα Ελλήνων συγγραφέων (Πατάκης 2000)
2002: Στην αυλή του αγίου - Η Παναγίτσα του μπερντέ, διηγήματα της Μάρως Δούκα και του Δημήτρη Νόλλα (Μεταίχμιο 2002)
2004: Αθώοι και φταίχτες, μυθιστόρημα (Κέδρος 2004, Πατάκης 2010)
2005: Ο δρόμος για την Ομόνοια, συμμετοχή σε συλλογικό έργο (Καστανιώτης, 2005)
2005: Η Μάρω Δούκα διαβάζει Γεώργιο Βιζυηνό, μελέτη (Ελληνικά Γράμματα, 2005)
2007: Μπλε μελαγχολία - Σας αρέσει ο Μπραμς; - Αλντιν, θεατρικά κείμενα των Μάνου Ελευθερίου, Μάρως Δούκα, Μένη Κουμανταρέα (Κέδρος 2007)
2005: Τα μαύρα λουστρίνια, πεζογράφημα στη σειρά Η κουζίνα του συγγραφέα (Πατάκης 2005)
2010: Το δίκιο είναι ζόρικο πολύ, μυθιστόρημα (Πατάκης 2010)
2012: Γιατί εμένα η ψυχή μου, πεζογραφήματα (Πατάκης 2012)
2014: Έλα να πούμε ψέματα, πεζογραφία (Πατάκης 2014)
2016: Τίποτα δεν χαρίζεται, (Πατάκης 2016)
2019: Πύλη Εισόδου, (Πατάκης 2019)
2022: Να είχα, λέει, μια τρομπέτα (Πατάκης 2022)

Ξενόγλωσσες εκδόσεις 
 Αγγλικά: 
 Fool's gold, μετάφρ. Roderick Beaton, Κέδρος 1991, 2003. 
 Come forth, King, μετάφρ. David Connolly, Κέδρος 2003
 Γαλλικά: 
 Le miroir aux images, μετάφρ. Jasmine Pipart, Editions Hatier, 1993
 L'or des Fous, μετάφρ. Paule Rosseto, Institut Français d'Athènes, 1993
 Ιταλικά:
 Un berretto di porpora, μεταφρ. Μassimo Cazzulo, Crocceti Editore, 1999
 Γερμανικά:
 Die  Schwimmende Stadt, μεταφρ. Norbert Hauser, Insel verlag, 1991

Παραπομπές

Σχετική βιβλιογραφία
Λίλια Μπάναχ, «Μεταμοντέρνο στα μυθιστορήματα της Μάρως Δούκα», στο: Κωνσταντίνος Δημάδης (επιμ.), Πρακτικά του Γ΄ Ευρωπαϊκού Συνεδρίου Νεοελληνικών Σπουδών: Βουκουρέστι, 2-4 Ιουνίου 2006, Ο Ελληνικός κόσμος ανάμεσα στην εποχή του Διαφωτισμού και στον εικοστό αιώνα, τομ.Β΄, εκδ. Ελληνικά Γράμματα, Αθήνα, 2007, σσ. 585-586.

Εξωτερικοί σύνδεσμοι 
 Μάρω Δούκα στον Πανδέκτη, του Εθνικού Ιδρύματος Ερευνών
 
 Μάρω Δούκα: «Aπό την ηλικία των 30 χρόνων μου λείπει κυριολεκτικά και μεταφορικά το βάδην» [Συνέντευξη}

Νεοέλληνες λογοτέχνες
Απόφοιτοι Εθνικού και Καποδιστριακού Πανεπιστημίου Αθηνών
Ελληνίδες συγγραφείς